armvectores/hy_wikipedia_2023 huggingface dataset:
Քեյթ Բոսուորթ

Քեթրին Էնն «Քեյթ» Բոսուորթ (անգլ.՝ Catherine Ann "Kate" Bosworth, հունվարի 2, 1983(1983-01-02), Լոս Անջելես, Կալիֆոռնիա, ԱՄՆ), ամերիկացի դերասանուհի և ֆոտոմոդել։


== Կենսագրություն ==
Քեյթ Բոսուորթը ծնվել է 1983 թվականի հունվարի 2-ին Լոս Անջելեսում։ Քեյթը միակ երեխան է տնային տնտեսուհի Պատրիսիա Պոտերի և «Talbots» խանութների ցանցի ղեկավարներից մեկի՝ Հել Բոսուորթի ընտանիքում։ Քեյթն ունի բնածին սեկտորային հետերոքրոմիա՝ ձախ աչքը երկնագույն է. իսկ աջը՝ կիսով չափ շագանակագույն։
Մանկության տարիներին Քեյթը երազում էր դառնալ պրոֆեսիոնալ ձիավարուհի։ 14 տարեկան հասակում նա արժանանում է ձիավարության չեմպիոնական տիտղոսի։ Բոսուորթը ուսումնասիրել է ֆրանսերեն լեզու «Cohasset High School» դպրոցում, որտեղ նաև մասնակցել է դպրոցի ֆուտբոլային թիմում և լաքրոսի թիմում։
Բոսուորթի դերասանական կարիերան սկսվել է 1998 թվականին, Ռոբերտ Ռեդֆորդի «Ձիեր հմայողը» ֆիլմում։ Ֆիլմի պրոդյուսերները փնտրում էին դերասանուհի, ով կարողանում էր ձիավարել և նա ստանում է այդ դերը։
2008 թվականի հունվարին Քեյթ Բոսուորթը դառնում է «Calvin Klein Inc»-ի նոր դեմքը։
2010 թվականին Բոսուորթը, ոճաբանուհի Շեր Քոուլթերի հետ համագործակցությամբ, թողարկում է «JewelMint» ոսկերչական զարդերի նոր գիծ, հանդես գալով որպես նրա դիզայներ։


== Անձնականի կյանք ==
2000 թվականի վերջին Սոսուորթը ընդունվում է Պրիստոնի համալսարան, սակայն հետագայում, ուսուցման մեջ զգալի ընդմիջումների պատճառով, հեռացվում է համալսարանից։ Նա հանդիսանում է «Appalachia Service Project» կամավորական կազմակերպության անդամ։
2002 թվականի վերջից Բոսուորթը հանդիպում էր դերասան Օռլանդո Բլումի հետ։ 2006 թվականին նրանք բաժանվում են։ Այնուհետև, սկսած 2006 թվականի սեպտեմբերից, դերասանուհին հանդիպում էր բրիտանացի մոդել և երաժիշտ Ջեյմս Ռուսսոյի հետ, նրանից հետո, երբ նրանք հանդիպում են Մարկ Ջեյկոբսի մոտ երեկույթից հետո։ Նրա համար Ռուսսոն գրում է «To Make You Mine» երգը։
Նաև Բոսուորթը հանդիպել է դերասան Ալեքսանդր Սկարսգորդի հետ (2009-2011 թվականներ)։
2011 թվականի հուլիսից հանդիպում է ռեժիսոր Մայքլ Պոլիշի հետ։ 2012 թվականի օգոստոսին զույգը հայտարարում է իրենց նշանադրության մասին։ 2013 թվականի օգոստոսի 31-ին զույգը ամուսնանում է Ռոկ Կրիկ ռանչոյում, Ֆիլիպսբուրգ, Մոնտանա նահանգ։
Քեյթն ասում է, որ չնայած ձիասպորտը իր հոբբին է, սակայն նա չի կարող նրանով զբաղվել, քանի որ գոյություն ունի վնասվածք ստանալու ռիսկ, որը կխանգարի նրա դերասանական կարիերային։


== Ֆիլմագրություն ==


== Ճանաչում և մրցանակներ ==
2005 թվականին 38-րդ տեղն է զբաղեցնում «Maxim» ամսագրի «2005 թվականի թեժ 100-յակ» (անգլ.՝ «Hot 100 of 2005») ցուցակում և 60-րդ տեղը «FHM» ամսագրի «2005 թվականի Աշխարհի 100 սեքսույալ կանայք» («100 Sexiest Women in the World 2005») ցուցակում։
2006 թվականին 8-րդ տեղն է զբաղեցնում «Maxim» ամսագրի «2006 թվականի թեժ 100-յակ» (անգլ.՝ «Hot 100 of 2006») ցուցակում և 69-րդ տեղը «FHM» ամսագրի «2006 թվականի Աշխարհի 100 սեքսուալ կանայք» («100 Sexiest Women in the World 2006») ցուցակում։
2008 թվականին 76-րդ տեղն է զբաղեցնում «Maxim» ամսագրի «2008 թվականի թեժ 100-յակ» (անգլ.՝ «Hot 100 of 2008») ցուցակում։


== Ծանոթագրություններ ==


== Արտաքին հղումներ ==
Քեյթ Բոսուորթը Թվիթթերում
Քեյթ Բոսուորթը Ինստագրամում
Ջամարտլու Մյուս

Ջամարտլու Մյուս, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 51 բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Այնթապի թեմ

Հայ Առաքելական եկեղեցու Կիլիկիո պատրիարքության Այնթապի թեմ, մինչև 1915 թվականի հայոց ցեղասպանությունը գործած թեմ Հայ Առաքելական եկեղեցու Կիլիկիայի պատրիարքության կազմում, որի կենտրոնը եղել է Այնթապ քաղաքը (ներկայիս անունը՝ Գազիանթեփ)։
Այնթապի թեմի իրավազորության մեջ էին մտնում Օսմանյան կայսրության Այնթապի և Քիլիսի շրջանի տարածքները։ 1911 թվականի տվյալներով Այնթապի թեմում Հայ առաքելական եկեղեցու հավատացյալների թիվը 30'000 էր, համայնքները 4-ն էին, հայ բողոքականները՝ 4000-ը, Հայ կաթոլիկ եկեղեցու հետևորդները՝ 1000-ը։
Այնթապի թեմն ուներ 6 եկեղեցի։


== Տես նաև ==
Թուրքիայի հայկական եկեղեցիների ցանկ
Մաղաքիա Օրմանյան


== Նշումներ ==
Գյումուշխանեի գավառակ

Գյումուշխանե, գավառակ Օսմանյան կայսրության Տրապիզոնի վիլայեթում։ Կենտրոնը Գյումուշխանե քաղաքն է։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Դվեյր Ռիսլան

Դվեյր Ռիսլան (արաբ․՝ دوير رسلان‎‎), քաղաք Սիրիայի Արաբական Հանրապետությունում։ Հանդիսանում է Տարտուսի մարզի Դուռեյքիշի գավառի համանուն շրջանի վարչական կենտրոնը։


== Աշխարհագրություն ==
Քաղաքը գտնվում է Տարտուսից 50 կմ հեռավորության վրա։ Գտնվում է անտառապատ լեռներում, ունի գեղեցիկ բնություն։ Տեղակայված է ծովի մակարդակից 464 մետր բարձրության վրա։ Ամենամոտ բնակավայրերն են արևմուտքում՝ Բեյթ Մուսալամ, Ալ-Դայրունա և Խիրբաթ Շատի, հյուսիսում՝ Բեյթ Ռաքատա և Հայլա, արևելքում՝ Բամաննա, հարավում՝ Բրիխիյա և Դայրունա։


== Բնակչություն ==
2004 թվականի պաշտոնական մարդահամարի տվյալներով՝ Դվեյր Ռիսլանում բնակվում էր 5000 մարդ, իսկ համանուն շրջանի բնակչութունի շրջակա 13 գյուղերով և ավաներով կազմում է 13,704 մարդ, քաղաքի գերակշիռ մասը՝ ալավիներ են։


== Ծանոթագրություններ ==
Պելիցանո

Պելիցանո (իտալերեն՝ Pellizzano), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 777 մարդ (2008), բնակչության խտություն՝ 20 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 38020։ Հեռախոսային կոդ՝ 0463։
Պելիցանոն սահմանակից է Ռաբբի, Պեյո, Մեցզանա, Վերմիլիո, Օսանա և Պինցոլո մունիցիպալիտետներին։
Կոմունայում սեպտեմբերի 12-ին հատկապես նշում են Սուրբ Աստվածածնի ծննդյան տոնը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 751128
Էլեկտրոնային փոստ՝ c.pellizzano@comuni.infotn.it


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (332601-332700)

Աստերոիդների ցանկ (332501-332600)  • Աստերոիդների ցանկ  • Աստերոիդների ցանկ (332701-332800)
 Աստերոիդների ցանկ (332501-332600)  • Աստերոիդների ցանկ  • Աստերոիդների ցանկ (332701-332800)
Պյոտր Սեմյոնով-Տյան-Շանսկի

Պյոտր Սեմյոնով-Տյան-Շանսկի (ռուս.՝ Пётр Петрович Семёнов-Тян-Шанский, հունվարի 2 (14), 1827, Ռյազանկա, Ուրուսովսկի գյուղական խորհուրդ, Չապլիգինսկի շրջան, Ռուսաստան - փետրվարի 26 (մարտի 11), 1914, Սանկտ Պետերբուրգ, Ռուսական կայսրություն), ռուս աշխարհագրագետ, վիճակագիր, հասարակական գործիչ, Պետերբուրգի ակադեմիայի պատվավոր անդամ (1873 թվական), ռուսական աշխարհագրական ընկերության փոխնախագահ (1873-1914 թվականներ), պետական խորհրդի անդամ (1897 թվական)։
Ավարտել է Պետերբուրգի համալսարանը (1848 թվական)։ 1849 թվականից արշավախմբային աշխատանքներ է կատարել Արևելաեվրոպական (Ռուսական) հարթավայրում։ 1853-1855 թվականներին Գերմանիայում, Շվեյցարիայում, Ֆրանսիայում և Իտալիայում ուսումնասիրել է աշխարհագրություն, երկրաբանություն։ Թարգմանել է Կ․ Ռիտտերի «Ասիայի երկրագիտությունը»՝ լրացնելով այն Ռուսաստանի ասիական մասի վերաբերյալ եղած նորագույն նյութերով։ 1856-1857 թվականներին ուսումնասիրել է Տյան Շանը, կազմել Տյան Շանի լեռնագրական և բարձունքային գոտիականության առաջին սխեման, հայտնաբերել սառցադաշտեր։ 1906 թվականին այդ ուսումնասիրությունների 50-ամյակի առթիվ նրան իրավունք տրվեց ագգանվանն ավելացնել «Տյան-Շանսկի»։ 1864-1874 թվականներին ղեկավարել է Կենտրոն վիճակագրական կոմիտեն, 1874-1897 թվականներին՝ Վիճակագրական խորհուրդը։ Վիճակագիրների առաջին համագումարի (1870 թվական) և առաջին ընդհանուր մարդահամարի (1897 թվական) կազմակերպիչն է։ Տվել է Եվրոպական Ռուսաստանի տնտեսական շրջանացման սխեման (12 շրջան)։ Պյոտր Սեմյոնով-Տյան-Շանսկին կազմել է «Ռուսական կայսրության աշխարհագրական վիճակագրական բառարանը», 5 հատորով (1863-1885 թվականներ), «Ռուսաստան» բազմահատոր աշխարհագրական հրատարակությունը 11 հատորով (1899-1914 թվականներ), գրել Աշխարհագրական ընկերության 50-ամյակին նվիրված եռահատոր աշխատությունը (1896 թվական)։ Պյոտր Սեմյոնով-Տյան-Շանսկի անվամբ են կոչվել մի շարք աշխարհագրական օբյեկտներ Միջին և Կենտրոնական Ասիայում, Կովկասում, Ալյասկայում, Շպիցբերգենում և բուսական ու կենդանական մոտ 100 նոր տեսակներ։


== Ծանոթագրություններ ==
Ես երբեք չեմ․․․

«Ես երբեք չեմ․․․» (անգլ.՝ Never Have I Ever), Նեթֆլիքսի ամերիկյան դեռահասային կատակերգական դրամա հեռուստասերիալ, որի գլխավոր դերում է թամիլ կանադացի դերասանուհի Մաիթրեյի Ռամակրիշնանը։ Սերիալի հեղինակները Մինդի Քեյլինգը և Լանգ Ֆիշերն են։ Դրա պրեմիերան կայացել է 2020 թվականի ապրիլի 27-ին։ Շոուն քննադատների կողմից դրական գնահատականների է արժանացել։


== Սյուժե ==
Սարսափելի տարվանից հետո Դևի Վիշվակումարն (Մաիթրեյի Ռամակրիշնան) ուզում է փոխել իր հասարակական կարգավիճակը, սակայն ընկերները, ընտանիքը և զգացմունքները թույլ չեն տալիս նրան դա հեշտությամբ անել։


== Դերասանական կազմ ==


=== Գլխավոր դերերում ===
Մաիթրեյի Ռամակրիշնան՝ Դևի Վիշվակումար, երկրորդ կուրսի ուսանողուհին, ով ցանկանում է բարելավել իր կյանքը;
Ռիչա Մուրջանի՝ Քամալա, Դևիի զարմուհին, ով մնում է նրա հետ մինչև նրա կուրսի ավարտը;
Ջարեն Լյուիսոն՝ Բեն Գրոս, Դևիի ոխերիմ թշնամին դպրոցում;
Դարեն Բարնեթ՝ Փաքսթոն Հոլ-Յոշիդա, Դևիի համադասարանցին, ով վերահանձնում է քննությունները;
Ջոն Մաքինրոյ՝ ինքն իր դերում, սերիալի պատմողը
Փուրնա Ջագանաթան՝ բժիշկ Նալինի Վիշվակումար, Դևիի մայրը։


=== Երկրորդական դերերում ===
Ռամոնա Յանգ՝ Էլեանոր, Դևիի լավագույն ընկերներից մեկնը, ով սիրում է դերասանական վարպետությունը;
Լի Ռոդրիգեզ՝ Ֆաբիոլա, Դևիի լավագույն ընկերներից մեկն, ով սիրում է գիտությունը;
Նիսի Նեշ՝ բժիշկ Ջեյմի Ռայան, Դևիի թերապևտը
Սենդհիլ Ռամամուրթի՝ Մոհար Վենկաթեսան, Դևիի մահացած հայրը, ով հայտնվում է ֆլեշբեքերում;
Բենջամին Նորիս՝ Թրենթ Հարիսոն, Փաքսթոնի ընկերը;
Ադամ Շափիրո՝ պարոն Շափիրո, պատմության ուսուցիչ;
Մարթին Մարթինեզ՝ Օլիվեր Մարթինեզ, Էլեանորի ընկերը;
Քրիստինա Քարչներ՝ Իվ, Ֆաբիոլայի վրա սիրահարված աղջիկը;
Ջեք Սիվոր ՄաքԴոնալդ՝ Էրիկ Փերքինս, ոչ այդքան հայտնի ուսանող;
Դինո Փեթրերա՝ Ջոնահ Շարփ, քամինգ աութ կատարած տղան;
Էդի Լայու՝ Սթիվ, Քամալայի գաղտնի ընկերը;
Լիլի Դ․ Մուր՝ Փաքստոնի խորթ քույրը;
Հանա Սթեյն՝ Շիրա, Բենի ընկերուհին;
Անջելա Քիսի՝ Վիվիան, Բենի մայրը;
Մայքլ Բադալուկո՝ Հովարդ, Բենի հայրը;
Դոնա Փյերոնի՝ Փաթի, Բենի տան աշխատողուհին;
Էնդի Սեմբերգ՝ ինքն իր դերում, Բեն Գրոսի մտքերի մասին պատմողը։


== Սերիաներ ==


=== Եթերաշրջան 1 (2020) ===


== Ընդունելություն ==
Rotten Tomatoes-ում սերիալը ստացել է 100% վարկանիշը, որը հիմնվել է 25 ակնարկների վրա՝ միջին 7.8/10 գնահատականով։ Metacritic-ում այն ստացել է 100-ից 82 միավոր՝ հիմնված 16 ակնարկների վրա։


== Ծանոթագրություններ ==


== Արտաքին հղումներ ==
«Ես երբեք չեմ․․․»(անգլ.) ֆիլմը Internet Movie Database կայքում
Սամծևրիսի (Քարելի շրջան)

Սամծևրիսի (վրաց.՝ სამწევრისი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Քարելից հեռու է 4,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 360 մարդ։


== Ծանոթագրություններ ==
Չեխովի փողոց (Յալթա)

Անվան այլ կիրառումների համար տե՛ս՝ Չեխովի փողոց (այլ կիրառումներ)Չեխովի փողոց (ռուս.՝ Улица Чехова), փողոց Ղրիմի Յալթա քաղաքում։ Անվանվել է ի պատիվ ռուս մեծանուն գրող Անտոն Պավլովիչ Չեխովի։


== Պատմություն ==
Չեխովի փողոցը Յալթա քաղաքի քարտեզին հայտնվել է 1870-ական թվականներին՝ Վինոգրադնայա անվամբ, խաղողի նախկին տնկարկների տեղում։ Փողոցի երկարությունը մոտ 400 մետր է։ Այսօր այն հետիոտնային պողոտա է, որը քաղաքային այգու միջով հասնում է լողափ։


== Նշանակալի շենքեր և շինություններ ==
Փողոցի միջնամասում, զբոսայգու կանաչ ծառերի արանքում, թաքնված է մի շենք, որի արևելյան տեսքը ուշադրություն է գրավում։ Դա ոսկի արդյունաբերող Մելլեր-Զակոմելսկու նախկին առանձնատունն է։ Երկար ժամանակ այնտեղ տեղակայված էին նախկին «Կիև» առողջարանի բժշկական մասնաշենքը և գրադարանը, այնուհետև այստեղ հաստատվել է «Օրբիտա» առողջարանը, ապա կրկին «Կիև» առողջարանը։
Ճարտարապետական և պատմական առումով զգալի հետաքրքրություն է առաջացնում նախկին բանկի փոքր շենքը (այժմ՝ РНКБ  բանկ), որը մեկ դար չի փոխել իր նշանակությունը (ճարտարապետն է Լ. Ն. Շապովալովը)։
Բանկի դիմաց, նույն Չեխովի փողոցում, փայտյա հին ցանկապատի հետևում, խիտ բուսականության արանքում բժիշկ Վասիլևի նախկին առանձնատունն է։ Սկզբում այնտեղ եղել է քաղաքային գործադիր կոմիտեն, ապա՝ պիոներների տունը։ Բժշկի առանձնատունը կառուցվել է 20-րդ դարի սկզբին՝ քաղաքի ճարտարապետ Ն. Գ. Տարասովի նախագծով։

Ուշագրավ է նաև Սուրբ Մարիամ լյութերական եկեղեցին։ Այն կառուցվել է 1885 թվականին` լյութերական դավանանքի ծխականների միջոցներով, ինչպես նաև Գերմանիայի և Ռուսաստանի կայսրերի նվիրատվություններով։ Նրա անվանումը նվիրված է նաև շինարարության համար իր փոքր հողակտորն անվարձահատույց եկեղեցուն հանձնած ճարտարապետ Գ. Ֆ. Շրեյբերի դստերը։ 1917 թվականի հեղափոխությունից հետո եկեղեցին փակվեց, այնուհետև այնտեղ սկսեց գործել շախմատային ակումբ։ Միայն 1993 թվականին Յալթայի վերստեղծված ավետարանական լյութերական համայնքը կարողացավ եկեղեցին վերադարձնել համայնքին։
Չեխովի փողոցը հասնում է Մորսկայա փողոցին, որտեղ, Չեխովի փողոցի դիմաց, կա մի տուն, որը եզրափակում է փողոցի հեռանկարը։ Դա 1907 թվականին մոդեռն ոճով ճարտարապետ Ն. Պ. Կրասնովի կառուցած դոկտոր Շիրյաևի նախկին եկամտաբեր տունն է։
Այդ տնից քիչ հեռու կա չորսհարկանի գեղեցիկ մի շենք։ Դա ճարտարապետ Լ. Ն. Շապովալովի նախագծով 1912 թվականին վաճառական Իվան Վասիլևիչ Տիխոմիրովի կառուցած նախկին «Վիլլա Ելենա» է։ Վիլլայի շինարարությունն ավարտվել է 1912 թվականի աշնանը։ Այդ պահին «Վիլլան» Յալթայի ամենաբարձր շենքն էր, ուներ սեփական այգի և վերելակ (դա Յալթայի առաջին վերելակն էր)։ 1912-1918 թվականներին «Վիլլա Ելենան» հյուրընկալել է նշանավոր մարդկանց` որպես 1-ին կարգի հյուրանոց, որը ղեկավարում էր վաճառական Տիխոմիրովի կինը` Ելիզավետա Իվանովնան։
2009 թվականին, քաղաքի օրվա տոնակատարության շրջանակներում, Չեխովի փողոցում բացվեց հանքային ջրով աղբյուրածածկ (բյուվետ)։ Հանքային ջուրը աղբյուրածածկ է հասնում 200 մ խորությունից և ունի հիդրոկարբոնատային բաղադրություն։


== Ծանոթագրություններ ==
Լուիս Ների

Լուիս Ների (իսպ.՝ Luis Nery; դեկտեմբերի 12, 1994(1994-12-12), Տիխուանա, Ստորին Կալիֆոռնիա, Մեքսիկայի Միացյալ Նահանգներ), մեքսիկացի բռնցքամարտիկ։ Թեթևագույն քաշային կարգում աշխարհի չեմպիոն (WBC, 2017—2018; The Ring, 2017)։


== Կարիերան պրոֆոսիոնալ բռնցքամարտում ==
Պրոֆեսիոնալ ռինգում նրա առաջնաելույթը եղել է 2012 թվականին մայիսի 5-ին և իր հաղթանակը ապահովել է հենց առաջին ռաունդում։
2015 թվականի փետրվարի 28-ին հաղթել է առաջին թեթևագույն քաշային կարգի աշխախարհի չեմպիոնի նախկին թեկնածու Ջետեր Օլիվուին։
2015 թվականի սեպտեմբերի 26-ին 2-րդ ռաունդում նոկաուտի է ենթարկել թեթևագույն քաշային կարգում աշխարհի չեմպիոնի նախկին հավակնորդ ֆիլիպինցի
բռնցքամարտիկ Ջոն Մարկ Ապոլինարոյին։
2016 թվականին հաղթել է 2-րդ թեթևագույն քաշային կարգում աշխարհի նախկին չեմպիոն մեքսիկացի Դևիդ Սանչեսին։
2016 թվականի հոկտեմբերի 22-ին 2-րդ ռաունդում նոկաուտի է ենթարկել երկու քաշային կարգերի ներկայացուցիչ ֆիլիպինցի Ռիչի Մեպրանումային։
2017 թվականի մարտի 11-ին հաղթել է կոլումբացի բռնցքամարտիկ Խեսուս Մարտինեսին և դարձել է թեթևագույն քաշային կարգում WBC վարկածով աշխարհի չեմպիոնի պարտադիր հավակնորդ։


=== Չեմպիոնական մարտ Սինսուկե Յամանակի դեմ ===
2017 թվականի հունիսին  հայտարարվել է, որ օգոստոսի 15-ին մարտ է կայանալու Լուիս Ներիի և թեթևագույն քաշային կարգում WBC և The Ring վարկածներով աշխարհի չեմպիոն ճապոնացի բռնցքամարտիկ Սինսուկե Յամանակի միջև։ Ներին իր հակառակորդին նոկաուտի է ենթարկել 4-րդ ռաունդում և դարձել է աշխարհի նոր չեմպիոն։ Օգոստոսի 23-ին հայտնի է դարձել, որ Ներին Յամանակի դեմ մարտից առաջ դոպինգ է օգտագործել։ Նրա օրգանիզմում հայտնաբերվել է զիլպպատերոլ։ Սեպտեմբերի 26-ին The Ring-ը զրկել է Ներիին չեմպիոնի տիտղոսից, և այդ տիտղոսը կրկին վերադարձրել է Յամանակին։ Հոկտեմբերին WBC որոշել է, որ Ներին մնալու է որպես չեմպիոն։ Կազմակերպության կարծիքով զիլպատերոլը նրա օրգանիզմում հայտնվել է ուտելիքի հետ։ Այդ պատճառով ռևանշ է հայտարարվել Յամանակի և Ներիի միջև։
2017 թվականի նոյեմբերի 4-ին 6-րդ ռաունդում նոկաուտի է ենթարկել 2-րդ թեթևագույն քաշային կարգի բռնցքամարտիկ, աշխարհի չեմպիոնի նախկին հավակնորդ, ֆիլիպինցի Արթուր Վիլյանուևուին։


=== Երկրորդ մարտ Սինսուկե Յամանակի դեմ ===
Սինսուկե Յամանակի դեմ ռևանշը հայտարարվել է 2018 թվականի մարտի 1-ին։ Փետրվարի 28-ին տեղի է ունեցել բռնցքամարտիկների պաշտոնական կշռումը։ Ներին չի կարողացել համապատասխանել իսկական չափանիշներին (118 ֆունտ)։ Սկզբում ցույց է տվել 123 ֆունտ։ Երկու ժամ անց կշռվելուց հետո նա եղել է 121 ֆունտ։ Արդյունքում նա կարողացել է մասնակցել մարտին և 2-րդ ռաունդում նոկաուտի է ենթարկել Յամանակին։
2019 թվականի հուլիսի 20-ին 9-րդ ռաունդում նոկաուտի է ենթարկել թեթևագույն քաշային կարգում աշխարհի չեմպիոն Խուան Կառլոս Պայանոին։


== Մարտերի արդյունքներ ==


== Ծանոթագրություններ ==


== Արտաքին հղումներ ==
Луис Нери(անգլ.) — պրոֆեսիոնալ մենամարտերի վիճակագրություն BoxRec կայքում։
Բռնցքամարտի աշխարհի գործող չեմպիոններ
Տուրկուի գրքի միջազգային տոնավաճառ

Տուրկուի գրքի միջազգային տոնավաճառ (ֆիններեն՝ Turun kansainväliset kirjamessut, սվահիլի՝ Åbo Bokmässa), գրքի տոնավաճառ, որը ամեն տարի անց է կացվում Տուրկու քաղաքում` Ֆինլանդիայի հին մայրաքաղաքում։
1990 թվականի հոկտեմբերից սկսած` տոնավաճառը դարձել է Ֆինլանդիայում անցկացվող նմանատիպ միջոցառումներից առաջինը։
2012 թվականի փետրվարի 13–ին բանաստեղծուհի Յեննի Խաուկիոն, որը Ֆինլանդիայի նախագահ Սաուլի Նինիստոյի կինն է, դարձել է տոնավաճառի ծրագրերի մենեջեր (ավելի վաղ այդ պաշտոնը զբաղեցրել է թոշակի անցած Կարի Կերտուլան)։ Նոր մենեջերը միջազգային շուկայում առաջ է մղում ֆիննական գրականությունը։
2014 թվականի հոկտեմբերին տոնավաճառն ունեցել է ավելի քան 23.700 այցելու։
Տոնավաճառների թեմատիկան ամեն տարի տարբեր է՝ «ԱՄՆ և Սոմերո» (2013), «Ֆրանսիա և Սաստամալա» (2014), «Շվեդիա, Լապլանդիա և Կուստավի» (2015)։
2016 թվականին տոնավաճառի շրջանակներում Ազգային արխիվի կողմից հանրությանն է ներկայացվել Ֆինլանդիայի հնագույն փաստաթուղթը` Վիբորգային պահպանագիրը (1316)։


== Տես նաև ==
Ֆրանկֆուրտի գրքի տոնավաճառ


== Ծանոթագրություններ ==


== Արտաքին հղումներ ==
kansainväliset kirjamessut-ի պաշտոնական կայքը (ֆին.)
Արմերիա (բույս)

Արմերիա (լատ.՝ Armeria), պատկանում է արճճախոտազգիների ընտանիքին։ Հայտնի են 93 տեսակներ։


== Կենսաբանական նկարագիր ==
Բազմամյա բույս է։ Սաղարթը պարզ է նստադիր։ Ծաղիկները՝ գլանաձև բաժակի նման։ Ծաղկաթերթը գունավոր, սպիտակ, մուգ մանուշակագույն, ձուլվում է բազայի։ Ձևավորվում է ընդամենը մի շրջան, պտղի սերմերով։


== Տարածվածություն ==
Տարածված է Հյուսիսային Ամերիկայում, Հարավային Ամերիկայում, Եվրոպայում, Արևմտյան Ասիայում (Հյուսիսային Սիբիր) և Հյուսիսային Աֆրիկայում։


== Տեսակներ ==
Արմերիան ներառում է ավելի քան 100 տեսակ։

Armeria alpina
Armeria alliacea
Armeria arenaria
Armeria berlengensis
Armeria caespitosa
Armeria denticulata
Armeria euscadiensis
Armeria gaditiana
Armeria genesiana
Armeria macrophylla
Armeria maritima
Armeria pseudarmeria
Armeria pungens
Armeria pubigera
Armeria rhodopea
Armeria ruscinonensis
Armeria scabra
Armeria soleirolii
Armeria splendens
Armeria villosa
Armeria welwitschii


== Պատկերասրահ ==

		
		
		
		
		
		
		
		
		
		


== Գրականություն ==
Штейнберг Е. И. Род 1140. Армерия — Armeria Willd. // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин и Е. Г. Бобров. — М.—Л.։ Изд-во АН СССР, 1952. — Т. XVIII. — С. 408—411. — 802 с. — 3000 экз.
Fischer M. A., Adler W. & Oswald K. Exkursionsflora für Österreich, Liechtenstein und Südtirol. — Linz, 2005. — ISBN 3-85474-140-5


== Ծանոթագրություններ ==
Պասկալի գրազը

Պասկալի Գրազ (կամ Պասկալի Գամբիտը) առաջարկ է, որը ներկայացվել է ֆրանսիացի փիլիսոփա Բլեզ Պասկալի կողմից, ըստ որի նույնիսկ եթե Աստծու գոյությունը չի կարող որոշվել բանականության միջոցով, անձը պիտի գրազ գա որպես թե Աստված գոյություն ունի, որովհետև կյանքն ըստ դրա ապրելը միայն կարող է ձեռքբերումների ենթարկվել, և կորցնելու ոչ մի բան չկա։ Այս առաջարկը նշվել է Պասկալի Մտքեր գրքի 233-րդ գրությունում, որը նրա վերջին տարիների գրությունների հետմահու հրատարակված ժողովածուն է, երբ աշխատում էր քրիստոնեական ջատագովության մասին տրակտատի վրա։
Պատմականորեն, Պասկալի Գրազը ռահվիրայական էր, քանի որ նոր տարածքներ մուտք գործեց հավանականությունների տեսության մեջ, անհունության իմաստի օգտագործման առաջին փորձերից էր, որոշման տեսության առաջին պաշտոնական օգտագործումն է նշում, և նախատեսում էր ապագայի պրագմատիզմի և կամապաշտության փիլիսոփայությունները։


== Բացատրություն ==
Գրազը «Մտքեր»-ում այսպես է բացատրվել՝

Պասկալը սկսում է այն նախադրյալով, որ Աստծու լինել կամ չլինելը մարդկային բանականությամբ ապացուցելի չէ, քանի որ Աստծու էությունը «անհունորեն անհասկանալի» է։ Քանի որ բանականությունը չի կարող հարցը լուծել, անհատը պետք է «գրազ» գա, գուշակելով կամ հավատքի ցատկ կատարելով։ Ըստ Պասկալի, ագնոստիցիզմը այս պարագային կարելի չէ, քանի որ անձն արդեն «բեռնավորված» է՝ արդյունքում ապելով իր ընտրությունը։
Անձը միայն երկու բան ունի վտանգելու, իր «բանականությունը» և «երջանկությունը»։ Պասկալը համարում է, որ «օգուտի և կորստի հավասար ռիսկ» կա, ինչպես մետաղադրամի նետումը, քանի որ մարդու բանականությունը անզոր է Աստծու գոյության հարցը հասցեագրելու։ Այդպիսով, անձը պետք է իր երջանկության համաձայն որոշի... Աստծու գոյությանը հավատալու օգուտը և կորուստը կշռելով։ Նա վիճաբանում է, որ իմաստուն որոշումը Աստծու լինելու գրազն է, քանզի «եթե օգուտ ստանաք, բոլորն եք ստացել. եթե կորուստ կրեք, ոչինչ ձեռքից չեք տվել», որը նշանակում է թե մարդ կարող է հավերժ կյանք ստանալ եթե Աստված կա, իսկ եթե ոչ, մահվան ավելի վատ ճակատագիր չի ունենա քան մեկը որ չի հավատացել։


=== Վերլուծումը որոշման տեսությունով ===
Պասկալի Գրազի հնարավորությունները անորոշության տակ որոշում կարելի է համարել, հետևյալ որոշման մատրիցի արժեքներով։ (Պասկալը դժոխքը չնշեց, և չասաց ինչ է լինելու արդյունքը եթե «Աստված կա + ապրել ինչպես Աստված չկա», անհուն օգուտի հեռանկարը իր տեսակետի բացատրելու համար բավական համարելով)

Այս արժեքներով, ապրել ինչպես Աստված գոյություն ունի ընտրությունը (B) գերակշռել (խաղի տեսություն)գերակշռում է ապրել ինչպես Աստված գոյություն չունի ընտրության (~B)։ Այլ ասած, B-ի ընտրելուց ակնկալված արժեքի ձեռքբերումը միշտ ավելի մեծ կամ հավասար է ~B ընտրման, Աստծվու գոյության հավանականությունից անկախ։


== Քննադատություններ ==


=== Հակապասկալ գրազ ===
Ռիչարդ Դոկինզը իր Աստծու Պատրանք գրքում վիճաբանում է «հակապասկալ գրազի» մասին։ «Ենթադրեք մենք շնորհում ենք, որ իսկապես մի փոքր հնարավորություն կա, որ Աստված գոյություն ունի։ Այնուամենայնիվ, կարելի է ասվի, որ դուք ավելի լավ, հագեցած կյանք եք վարելու եթե գրազ գաք, որ նա չկա, քան եթե գրազ գաք որ կա և ուրեմն շռայլեք ձեր թանկարժեք ժամանակը նրան պաշտելու, զոհաբերություններ անելու, իր համար կռվելու և մահանալու, և այլն։


== Աղբյուրներ ==
Վառիկու

Վառիկու (էստ․՝ Variku), գյուղ Էստոնիայի Լյաենեմաա նահանգի Նիվա շրջանում։
2011 թվականի տվյալներով գյուղում բնակվում էր 52 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աբիշխու

Աբիշխու, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։ Գտնվում էր Ադանայից հյուսիս-արևելք, Սև ծովի հարավային ափից ոչ հեռու՝ լեռնային վայրում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Վերխնյայա Կովալյովկա (Կրասնի Սուլինի շրջան)

Վերխնյայա Կովալյովկա (ռուս.՝ Верхняя Ковалёвка), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կովալևսկի գյուղական համայնքի կազմի մեջ։
Գոմարան (այլ կիրառումներ)

Գոմարան, կարող է վերաբերել՝

Գոմարան - լեռնագագաթ Սյունիքի մարզում, Մեղրու լեռների արևելյան մասում, Ծավ գյուղից 7 կմ հարավ-արևմուտքում
Գոմարան - գյուղ Հայաստանի Սյունիքի մարզում
Յաբլոնովսկի (Բոկովսկի շրջան)

Յաբլոնովսկի (ռուս.՝ Яблоновский), ավան Ռուսաստանի Դաշնության Ռոստովի մարզի Բոկովսկի շրջանում։ Մտնում է Կրասնոզորինսկի գյուղական համայնքի կազմի մեջ։
Ալթենքունշթաթ

Ալթենքունշթաթ  (գերմ.՝ Altenkunstadt), կոմունա Գերմանիայում, Բավարիա համայնքում։
Գտնվում է Վերին Ֆրանկոնիա վարչական շրջանի ենթակայության ներքո։ Կոմունան գտնվում է Լիխտենֆելսի շրջանում։ Բնակչությունը կազմում է 5393 մարդ, տարածքը` 32,91 կմ² (2009 թվականի դեկտեմբերի 31-ի տվյալներով)։ Պաշտոնական կոդը` 09 4 78 111։ Հեռախոսային կոդ՝ +49 9572։


== Ծանոթագրություններ ==
Գրոս Մորն (ազգային պարկ)

Գրոս Մորն կամ Գրո Մորն, (անգլ.՝ Gros Morne National Park), ազգային պարկ Կանադայում։ Բացվել է 1973 թվականին։ Հիմնադրվել է Նյուֆաունդլենդ կղզու վրա։ Մտնում է Կանադայում ՅՈՒՆԵՍԿՕ-ի համաշխարհային ժառանգության օբյեկտների ցանկի մեջ։
Տարածքը՝ 1,8 կմ2։


== Պատկերասրահ ==


== Ծանոթագրություններ ==


== Արտաքին հղումներ ==
Gros Morne: A Cultural History Archived 2004-06-04 at the Wayback Machine.
Park web site Archived 2008-10-12 at the Wayback Machine.
Gros Morne National Park at UNESCO.org
Park webpage at Worldheritagesite.org Archived 2006-08-28 at the Wayback Machine.
Woody Point — Town in Gros Morne Archived 2016-10-09 at the Wayback Machine.
UNESCO WHS’s Gros Morne National Park
Գեներալ Տոպտիգին

«Գենարալ Տոպտիգին» (ռուս.՝ Генерал Топтыгин), 1971 թվականի «Սոյուզմուլտֆիլմ» ստուդիայի սովետական տիկնիկային մուլտֆիլմ։ Ռեժիսոր Իվան Ուֆիմցևը նկարահանել է Նիկոլայ Նեկրասովի ստեղծագործությունները։


== Դիպաշար ==
Տոնավաճառին արտիստները (թափառական դերասան և կանաչ գլխարկով, շքանշաններով արջ) իրենց ներկայացման մեջ ծաղրում են գեներալին, ինչի համար էլ իրենց միանգամից դուրս են հանում։ Ուշ երեկոյան մի տղամարդ վերցնում է նրանց իր հետ և տանում մոտակա պանդոկ։ Մինչ մարդիկ տաքանում և ճաշում էին, արջը հսկում է սայլակը, բայց հանկարծակի վախեցնում է ձիերին և նրանք փախչում են տանելով արջին իրենց հետ։ Նրան հաջողվում է կանգնել միայն փոստային կայանի մոտ, որտեղ պահակը մթության մեջ նրան շփոթում է գեներալի հետ…


== Վիդեո ==
Մուլտֆիլմը բազմիցս թողարկվել է DVD-ով, «Միայիլ Պոտապիչ» («Սոյուզմուլտֆիլմ», դիստրիբյուտոր՝ «Խոշոր պլան») մուլտֆիլմերի հավաքածուներում։


== Ծանոթագրություններ ==


== Գրականություն ==
Некрасов Н.А. Генерал Топтыгин. — М.: Детская литература, 2016. — 14 с. — ISBN 978-5-08-005614-7


== Տես նաև ==
Մազայ պապիկը և նապաստակները՝ մուլտֆիլը նկարահանվել է Նիկոլայ Նեկրասովի պոեմի հիման վրա


== Արտաքին հղումներ ==
«Գենարալ Տոպտիգին»(անգլ.) ֆիլմը Internet Movie Database կայքում
«Գենարալ Տոպտիգին» մուլտֆիլմը «Անիմատոր.ռու» կայքում
«Գենարալ Տոպտիգին» Կադրեր ֆիլմից
Իվան Ուֆիմցև՝ Հայրենական կինոյի հանրագիտարան
Մարքթ Բիբարթ

Մարքթ Բիբարթ (գերմ.՝ Markt Bibart), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1875 մարդ (2010 թվականի դեկտեմբերի 31-ի տվյալներով)։ Տարածքը 30,07 կմ² է։ Պաշտոնական կոդը՝ 09 5 75 144։


== Ծանոթագրություններ ==
Տեվֆրանտ

Տեվֆրանտ (հին հունարեն՝ Τεύθρας), կերպար հունական դիցաբանությունից, կայսրը Տեվֆրանիի (Միզիյա), Ավգեի ամուսինը և Տելեֆոսի խորթ հայրը։ Իր աղջկան՝ Արգիոպեին, կնության է տվել Տելեֆոսին։ Երբեմն նույնացվում էր Թեքմեսի հոր հետ։ Ըստ մի քանի վարկածների, որդին Պանդիոնի, հայրը՝ Ֆեսպիի։


== Հղումներ ==
Տեվֆրանտ


== Ծանոթագրություններ ==
Ծործոր աղբյուրներ

Ծործոր աղբյուրներ գտնվում է Հայաստանի Սյունիքի մարզի Անգեղակոթ գյուղից 4 կմ հեռավորության վրա՝ Ծործոր գետի աջ ափին՝ ծովի մակարդակից 1650 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Կարեգա Լիգուրե

Կարեգա Լիգուրե  (իտալերեն՝ Carrega Ligure), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 109 մարդ (2008)։ Բնակչության խտությունը՝ 2մարդ/կմ²։ Տարածքը կազմում է 57 կմ²։ Փոստային ինդեքս՝ 15060։ Հեռախոսային կոդ՝ 0143։
Կոմունայի հովանավորն է Օրտա լճի Սուրբ Հուլիանոսը։ Տոնը նշվում է հունվարի 9-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Ջեֆրի Սքոլ

Ջեֆրի Սքոլ (անգլ.՝ Jeffrey Skoll, անգլ.՝ Jeff Skoll, հունվարի 16, 1965(1965-01-16), Մոնրեալ, Քվեբեկ, Կանադա), կանադացի և ամերիկացի ճարտարագետ, ձեռնարկատեր, մենեջեր, ներդնող և մարդասեր, որը դասվում է, այսպես ասած, «նոր ժամանակների մարդասերների» թվին, Իբէյի առաջին ղեկավարը (մինչև 1998  թվականը), սոցիալական ձեռնարկատիրական ուղղվածություն ունեցող Սքոլ հիմնադրամի (անգլ.՝ Skoll Foundation) հիմնադիրն ու ղեկավարը, կինոպրոդյուսեր, Participant Media ընկերության և Pivot հեռուստաալիքի հիմնադիրն ու ղեկավարը։
Միլիարդատեր է, ըստ Ֆորբսի` 7-րդ ամենահարուստ կանադացին է և 134-րդ ամենահարուստ ամերիկացին։


== Կենսագրություն ==
Ջեֆրի Սքոլը ծնվել է 1965 թվականի հունվարի 16-ին, կանադական Մոնրեալ քաղաքում, հրեաների ընտանիքում։ Նրա հայրը քիմիական ընկերության սեփականատեր էր, իսկ մայրը` դպրոցի ուսուցչուհի։
Ընդունվելով Տորոնտոյի համալսարան` ուսման վճարն ինքնուրույն է վճարել` գումար վաստակելով Նորթ Յորքի լցակայաններից մեկում։ Ուսանողական տարիներին եղել երգիծական The Toike Oike թերթի խմբագիրը։
1987 թվականին ավարտել է համալսարանը` էլեկտրատեխնիկայի մասնագիտությամբ։  
Համալսարանն ավարտելուց հետո մի քանի տարով մեկնել է աշխարհով ճամփորդելու, վերադառնալուց հետո միանգամից ստեղծել է երկու` Skoll Engineering (ինֆորմացիոն տեխնոլոգիաների ոլորտի խորհրդատվական) և Micros on the Move Ltd (տեխնիկայի լիզինգ) կազմակերպություններ։
1993 թվականին լքել է Կանադան` Սթենֆորդի համալսարանի բիզնես դպրոցում բիզնեսի կառավարման մագիստրոսի աստիճան ստանալու համար, որն ավարտել է 1995 թվականին։
Բիզնես կրթություն ստանալուց հետո որոշ ժամանակ աշխատել է Knight Ridder-ում, որտեղ զբաղվել է հրատարակչական ընկերությունների բիզնես նախագծերով։
1996 թվականին Ջեֆրին ծանոթացել է Իբէյի հիմնադիր Պիեռ Օմիդյարի հետ, որը նրան աշխատանքի է ընդունել որպես իր ընկերության առաջին մշտական աշխատողի` տնօրենի կարգավիճակով։
1998 թվականին այդ պաշտոնում նրան փոխարինել է Մարգարեթ Ուիթմենը։
Հեռանալով Իբեյից` միլիարդատերը կենտրոնացել է իր սեփական Սքոլ հիմնադրամի (անգլ.՝ Skoll Foundation) կառավարման վրա։
Նա զբաղվում է սոցիալական ձեռնարկատիրությամբ` ներդրումներ է անում զարգացող երկրների առողջապահության և կրթության ոլորտներում։
2003 թվականին Սքոլն արժանացել է Տորոնտոյի համալսարանի իրավագիտության դոկտորի աստիճանին։
2004 թվականին Սքոլը հիմնադրել և ղեկավարել է Լոս Անջելեսում տեղակայված Participant Media կինոընկերությունը, որն զբաղվում էր վավերագրական և անկախ ֆիլմերի արտադրությամբ։
Հաջորդ տարի այդ ընկերությունը թողարկել է առաջին` North Country, Syriana, Murderball և Good Night, and Good Luck ֆիլմերը։
Ընկերության ընդամենը երեք տարվա գոյության ընթացքում կինոարտադրող ընկերության ֆիլմերը 11 անգամ ներկայացվել են Օսկարի.
2009 թվականին Ջեֆը հիմնել է Skoll Global Threats Fund հիմնադրամը` կլիմայական փոփոխությունների և զանգվածային ոչնչացման զենքերի տարածման խնդիրների լուծման համար։
2011 թվականին դարձել է Կանադայի շքանշանի ասպետ` սոցիալական և բարեգործական գործունեության համար։
2013 թվականի օգոստոսին թողարկել է իր սեփական Pivot հեռուստաալիքը, որի թիրախային լսարանը հասարակության մեջ փոփոխություններ երազող երիտասարդներն են.


== Անձնական կյանք ==
2014 թվականի հոկտեմբերին ամուսնացել է կանադուհի Ստեֆանի Սվեդլովի հետ։


== Ծանոթագրություններ ==
Վադիմ Չերեպով

Վադիմ Չերեպով (ռուս.՝ Вадим Георгиевич Черепов, հունիսի 25, 1934(1934-06-25), Մոսկվա, ԽՍՀՄ), ռուս դիվանագետ։ Արտակարգ և լիազոր դեսպան։


== Կենսագրություն ==
1959 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1959 թվականից զբաղվում է դիվանագիտական գործունեությամբ։

1959-1961 թվականներին՝ Մումբայում ԽՍՀՄ գլխավոր հյուպատոսության ռեֆերենտ։
1961-1963 թվականներին՝ Մումբայում ԽՍՀՄ գլխավոր հյուպատոսության քարտուղար։
1963-1964 թվականներին՝ ԽՍՀՄ արտաքին գործերի նախարարության Հարավային Ասիայի բաժանմունքի ռեֆերենտ։
1964-1965 թվականներին՝ ԽՍՀՄ արտաքին գործերի նախարարության Հարավային Ասիայի բաժանմունքի ատաշե։
1965-1970 թվականներին՝ Շրի Լանկայում ԽՍՀՄ դեսպանության աշխատակից։
1970-1979 թվականներին՝ ԽՍՀՄ արտաքին գործերի նախարարության Հարավային Ասիայի բաժանմունքի առաջին քարտուղար, Բանգլադեշում ԽՍՀՄ դեսպանատան առաջին քարտուղար, խորհրդական։
1979-1990 թվականներին՝ ԽՍՀՄ արտաքին գործերի նախարարության Հարավային Ասիայի բաժնի վարիչ, Մադրասում (Հնդկաստան) ԽՍՀՄ գլխավոր հյուպատոս, ԽՍՀՄ արտաքին գործերի նախարարության հյուպատոսական վարչության փորձագետ։
1990-1992 թվականներին՝ ԽՍՀՄ արտաքին գործերի նախարարության հյուպատոսական ծառայության պետի տեղակալ, հյուպատոսական վարչության պետի տեղակալ։
1992 թվականի մարտի 27-ից մինչև 1997 թվականի դեկտեմբերի 31-ը Թուրքմենիայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
Արտակարգ և լիազոր դեսպան


== Գրականություն ==
* Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 704. - ISBN 5-86564-033-X


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
178

178 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 178 թվականն է, 
II դարի 78-րդ տարին։


== Դեպքեր ==


== Ծնունդներ ==


== Մահեր ==
Եռաչափ տպիչ

Եռաչափ տպիչ (անգլ.՝ 3D printer, 3D տպիչ), սարք, որը ստեղծում է ֆիզիկական օբյեկտ շերտ առ շերտ թվային եռաչափ մոդելի հիման վրա։


== Տեխնոլոգիա ==
Եռաչափ կամ 3D տպիչը կարող է տարբեր ձևերով և տարբեր նյութերի օգտագործմամբ ստեղծել /տպել, պատճենահանել/ մարմիններ, որոնցից յուրաքանչյուրի հիմքում ընկած է պինդ օբյեկտների շերտ առ շերտ ստեղծման մեթոդը։ Որոշ մոդելներ մեկ օբյեկտը պատճենահանելիս կարող են օգտագործել մի քանի տարբեր նյութ միաժամանակ։
Տեխնոլոգիաներ, որոնք օգտագործում են շերտերի մոդելավորման համար։

ԼազերայինԼազերային - ուլտրամանուշակագույն լազերը հերթականությամբ, փիքսել առ փիքսել լուսավորում է հեղուկ ֆոտոպոլիմերը կամ հակառակը ֆոտոշաբլոնի միջով, որը փոխվում է ամեն շերտի հետ։ Այդ ժամանակ հեղուկ պոլիմերը պնդանում է և դառնում պլաստիկ։
Լազերային հալեցում - այդ ժամանակ լազերը հալեցնում է մետաղից կամ պլաստիկից փոշին և շերտ առ շերտ լցնում դետալի կաղապարի մեջ։
Լամինացիա - դետալը կազմվում է մեծ քանակությամբ նյութերից, որոնք առանձին-առանձին դրվում են իրար վրա և սոսինձվում, որի ընթացքում լազերը կտրում է մեզ անհրաժեշտ դետալի շրջանը։ՇիթայինՆյութերի ջերմաստիճանի նվազեցում սառեցումով - բաժանող գլխիկը դուրս է մղում տաքացրած թերմոպլաստիկը սառեցրած մակերեսի վրա։ Կաթիլները արագորեն սառում են և կպնում իրար ձևավորելով օբյեկտի շերտերը։
Ֆոտոպոլիմերային պլաստիկի պոլիմերիզացում ուլտրամանուշակագույն լամպի ազդեցության տակ - այս ձևը նման է անցյալ ձևին, բայց պլաստիկը պնդանում է ուլտրամանուշակագույն լամպի ազդեցության տակ։
Փոշաձև նյութի սոսնձում - նման է լազերային հալեցմանը, բայց նյութը սոսնձվում է հեղուկ մի այլ նյութով։ Այդ ժամանակ կարող է կատարվել դետալի գունավորում՝ օգտագործելով տարբեր գույնի նյութեր։
Խիտ կերամիկական նյութերը նույնպես օգտագործվում են, որպես ինքնապնդացող նյութեր 3D տպագրության խոշոր ճարտարապետական մոդելների համար։
Բիօպրինտերներ - 3D մոդելի տպագրումը կատարվում է առանձին բջիջներով։
Ռիգել (այլ կիրառումներ)

Ռիգել, կարող է վերաբերել՝

Ռիգել - Օրիոն համաստեղության պայծառագույն աստղ
Ռիգել - կոմունա Գերմանիայի Բադեն-Վյուրթեմբերգ երկրամասում
Ալաջրայի գավառակ

Ալաջրա, գավառակ Արևմտյան Հայաստանում, Սեբաստիայի վիլայեթում:Շապին Գարահիսարի գավառի կազմի մեջ։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հյուստոն Ռոքեթս

«Հյուստոն Ռոքեթս» (անգլ.՝ Houston Rockets), ամերիկյան պրոֆեսիոնալ բասկետբոլային ակումբ։ Տեղակայված է Տեխաս նահանգի Հյուսթոն քաղաքում։ Հանդես է գալիս Բասկետբոլի ազգային ասոցիացիայի (NBA) արևմտյան կոնֆերենցիայի հարավարևմտյան դիվիզիոնում։
Ստեղծվել է 1967 թվականին՝ Սան Դիեգո (Կալիֆորնիա նահանգ) քաղաքում և չորս տարի անց տեղափոխվել Հյուստոն։
1994 և 1995 թվականներին թիմը հռչակվել է NBA-ի չեմպիոն։


== Արտաքին հղումներ ==
Պաշտոնական կայք(անգլ.)


== Աղբյուրներ ==
Շալմո

Շալմո, գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում։ Գտնվում է Հազզո գյուղից հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Յասնոգորսկի (գյուղ, Նովոսերգիևսկի շրջան)

Յասնոգորսկի (ռուս.՝ Ясногорский), գյուղ Ռուսաստանի Օրենբուրգի մարզի Նովոսերգիևսկի շրջանի կազմում։
Բնակչությունը վերջին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յան Շանպին

Յան Շանպին (չինարեն ավանդ. 楊善平, հեշտ. 杨善平 , պինին: Yáng Shànpíng հոկտեմբերի 28, 1987(1987-10-28), Դալյան, Լյաոնին, Չինաստան), չինացի ֆուտբոլիստ, խաղում է պաշտպանի դիրքում։ 2005 թվականից հանդես է գալիս «Լյաոնին ՖԱ»ի կազմում։


== Կարիերա ==


=== Ակումբային կարիերա ===
Յան Շանպինը իր կարիերան սկսել է «Դալյան Իտեն» ֆուտբոլային ակումբի կազմում, հետագայում տեղափոխվել է «Լյաոնին ՖԱյի» երիտասարդական հավաքական։ 2005 թվականի մայիսի 15-ին Յանը նշել է իր նորամուտը հիմնական կազմում, «Շենչժեն Ցզյանլիբաո» ֆուտբոլային ակումբի դեմ խաղում, որտեղ թիմը հաղթեց 3:1 հաշվով : Իր հիանալի դեբյուտից հետո, հաճախ էր հայտնվում դաշտում։ Խաղացողը 2008 թվականի մրցաշրջանի մեծ մասը բաց թողեց, իսկ իր թիմը անհաջող հանդես եկավ։ Վերադառնալուն պես նա բարելավվեց իր արդյունքները և դարձավ դիրքի առաջատարներից մեկը։ Դա էլ թույլ տվեց թիմին հաղթելու Առաջին լիգան։


== Ակումբային վիճակագրություն ==


== Ձեռքբերումներ ==


=== Անհատական ===
 Լյաոնին Հուվին։2009 թվականի Չինաստանի Առաջին լիգայի Հաղթող


== Ծանոթագրություններ ==


== Արտաքին հղումներ ==
Յանի վիճակագրությունը ըստ Sohu.com կայքի
Սամվել Թումանյան

Սամվել Սարգսի Թումանյան (փետրվարի 25, 1949(1949-02-25), Երևան, Հայկական ԽՍՀ, ԽՍՀՄ), քաղաքական գործիչ, Հայաստանի Ազգային ժողովի նախկին պատգամավոր,


== Կենսագրություն ==
Սամվել Թումանյանը ծնվել է 1949 թվականի փետրվարի 25-ին Երևանում։ 1971 թվականին ավարտել է Երևանի պոլիտեխնիկական ինստիտուտը։ Ստացել է ճարտարագետ-էլեկտրիկի որակավորումը։ Եղել է ֆիզիկամաթեմատիկական գիտությունների թեկնածու։ 1971-1974 թվականներին ՀԽՍՀ ԳԱ Գորիսի ֆիզիկատեխնիկական կենտրոնում և 1974-1975 թվականներին ԳԱ հաշվողական կենտրոնում աշխատել է կրտսեր գիտաշխատող, իսկ 1975-1979 թվականներին ԵՊՀ հատուկ կոնստրուկտորական բյուրոյում եղել է խմբի ղեկավար, կրտսեր գիտաշխատող, տնօրենի տեղակալ, գլխավոր ճարտարագետ։ 1979-1985 թվականներին եղել է «Անի» ԳԱՄ «Գառնի» գործարանի փոխտնօրեն, «Անի» ԳԱՄ «Արաքս» գործարանի տնօրեն, իսկ 1985-1999 թվականներին եղել է «Անի» ԳԱՄ գործարանի գլխավոր տնօրեն, Երևանի միկրոէլեկտրոնիկայի ԳՀՏԻ տնօրեն։
1999-2003 թվականներին եղել է Ազգային Ժողովի պատգամավոր («Միասնություն» դաշինքի համամասնական ընտրացուցակով)։ Եղել է Ազգային Ժողովի արտաքին հարաբերությունների մշտական հանձնաժողովի անդամ, «Միասնություն» խմբակցության անդամ։ 2003 թվականի մայիսի 25-ին ընտրվել է Ազգային Ժողովի ԱՄ կուսակցության համամասնական ընտրացուցակով։ Եղել է Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ 2005 թվականի փետրվարից եղել է Ազգային Ժողովի արտաքին հարաբերությունների մշտական հանձնաժողովի անդամ։ Եղել է ԱՄ խմբակցության անդամ, ԱՄ անդամ։


== Պարգևներ ==
1986 թվական-Ժողովուրդների բարեկամության շքանշան։


== Անձնական կյանք ==
Ամուսնացած է, ունի երկու երեխա։


== Ծանոթագրություններ ==
Կոտրած կամուրջ

Կոտրած կամուրջ, կամուրջ տեղակայված Արցախի Հանրապետության Քաշաթաղի շրջանի Մեղվաձոր գյուղի հարավ-արևմուքտ ընկած հատվածում՝ Հակարի գետի վրա։ 


== Պատմություն ==

Հատկանշական է, որ ուղիղ մեկ դար անց՝ 1985 թվականին, կանգուն է մնացել բազմաթռիչք կամրջի միայն աջ եզրային թռիչքը, որի երկարությունն է 7․77 մ, իսկ լայնությունն է 3․25 մ։ Այն 2009 թվականի տվյալներով նույնպես ավերված է։ Հորինվածքային և կառուցողական առանձնահատկությունները բնորոշ են 12-13-րդ դարերին։
2020 թվականի Հայ-ադրբեջանական պատերազմի հետևանքով Քաշաթաղի շրջանի տարածքի մեծ մասը, այդ թվում և Կոտրած կամուրջը անցնում է Ադրբեջանի զինված ուժերի վերահսկողության ներքո։


== Տես նաև ==
Քաշաթաղի շրջան
Հայ-ադրբեջանական պատերազմ (2020)


== Ծանոթագրություններ ==
Կաշուտիխա

Կաշուտիխա (ռուս.՝ Кашутиха), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայ-չինական բարեկամության դպրոց

Հայ-չինական բարեկամության դպրոց (չինարեն՝ 亚美尼亚中文学校, անգլ.՝ Armenian-Chinese Friendship School), հանրակրթական դպրոց Երևանի Արաբկիր վարչական շրջանում։
Դպրոցը նախատեսված է 600 աշակերտի համար։ Դպրոցում չկան տարրական դասարաններ. ընդունելությունը սկսվում է 5-րդ դասարանից։


== Պատմություն ==
Ըստ որոշ տեղեկությունների` նման դպրոց հիմնադրելու գաղափարն առաջացել էր 2012 թվականին՝ երկու երկրների միջև կնքված տեխնիկական համագործակցության համաձայնագրի հիման վրա։ Չինաստանի կառավարության հայտարարած մրցույթին մասնակցել է ավելի քան 30 շինարարական կազմակերպություն, իսկ արդյունքում հաղթել է Չինաստանում գործող մի կազմակերպություն, որն արդեն նմանատիպ դպրոցների փորձ ունի։ 2016 թվականին մեկնարկել են նախագծային աշխատանքները։ 
Դպրոցը հիմնադրվել է քանդված 103-րդ դպրոցի տարածքում, որտեղ տարիներ շարունակ ոչ մի շինարարություն չէր ձեռնարկվել։ Կառուցման աշխատանքները սկսվել են 2017 թվականի փետրվարից։
Դպրոցի բացման հանդիսավոր արարողությունը տեղի է ունեցել 2018 թվականի օգոստոսի 22-ին։ Հանդիսավոր բացմանը մասնակցել են ՀՀ վարչապետ Նիկոլ Փաշինյանը և Հայաստանում ՉԺՀ արտակարգ և լիազոր դեսպան Թիեն Էրլունը։


== Համալիր ==
Դպրոցն ունի 8000 քմ տարածք։ Դպրոցի համալիրի մեջ ներառված է մարզասրահ։


== Ծանոթագրություններ ==
Տրոյական ձի

Անվան այլ կիրառումների համար տե՛ս՝ Ձի (այլ կիրառումներ)
Տրոյական ձի, ըստ հին հունական առասպելաբանության՝ Տրոյայի պատերազմի 10-րդ տարում հույների կողմից Ոդիսևսի խորհրդով կառուցված փայտե հսկա ձի։ Տրոյան պաշարած հույներն իբր դրա մեջ թաքցրել են մի քանի ընտիր ռազմաջոկատ, այն թողել քաղաքի արտաքին պարսպի մոտ և հեռացել՝ ձևացնելով, որ վերացնում են պաշարումը։
Տրոյացիներն, անտեսելով Լաոկոոն քրմապետի նախազգուշացումները և հավատալով հույն լրտեսի կեղծ խոսքերին, թե փայտե ձիուն տիրող քաղաքը դառնալու է անառիկ, այն տեղափոխել են պարիսպներից ներս և զետեղել Աթենաս դիցուհու տաճարի մոտ։ Գիշերը դրա միջից դուրս եկած զինվորները բացել են բերդապարսպի դարպասները և ներս թողել հունական զորքերին, որոնք գրավել ու կործանել են Տրոյան։
«Տրոյական ձի» արտահայտությունն այլաբանորեն նշանակում է նվեր թշնամուն՝ նրան խաբելու, ծուղակը գցելու և կործանելու նպատակով։
Սեբաստիանո Սերիլո

Սեբաստիանո Սերլիո (իտալերեն՝ Sebastiano Serlio) սեպտեմբերի 6, 1475, Բոլոնիա, Պապական մարզ - 1554[…], Ֆոնտենբլո, իտալացի ճարտարապետ-մաներիստ, ուշ Վերածննդի դպրոց Ֆոնտենբլոյ։ Իր դարաշրջանի ճարտարապետության առաջատար տեսաբաններից մեկը։


== Կենսագրություն ==
Սեբաստիանո Սերլիոն ծնվել է Բոլոնիայում 1475 թվականի սեպտեմբերի 6-ին։ 1514 թվականին տեղափոխվել է Հռոմ, որտեղ աշխատել է Բալդասար Պերուցիի արվեստանոցում։ 1527 թվականին Հռոմի հերթական նվաճումից հետո շինարարական աշխատանքների մեծ մասը դադարեցվեց, և Սերլիոն տեղափոխվեց Վենետիկ։ Նա զգալի ներդրում չի ունեցել քաղաքի ճարտարապետական կերպարում։ Իր վերջին նախագծերում և շինություններում Սերլիոն ներկայացրել է տարօրինակ ռուստամյան սյուներ՝ փոխարինելով հարթ և չմշակված քարի մակերեսները, ինչը նրա ստեղծագործություններին մոտեցնում էր Հռոմի մերձակայքում տարածված «գյուղական ոճով» շինություններին։ 1540 թվականին Սերլիոն հրավիրվել էր Ֆրանսիա, Ֆոնտենբլոյի պալատում մասնավորապես աշխատանքների համար։
1537-1551 թվականներին Սեբաստիանո Սերլիոն աշխատել է վեց «ճարտարապետության մասին գրքերի» վրա (ծրագրվել էր ութ)՝ նվիրելով Ֆրանսիայի թագավոր Ֆրանցիսկոս I «հին ու նոր ճարտարապետության հայտնի հուշարձանները», ինտերիերի ձևավորման մանրամասները, ծաղկամանները, բուխարիները, հայելիները։ «Ճարտարապետության ընդհանուր կանոններ» շարքի չորրորդ գիրքը առաջին անգամ լույս է տեսել 1537 թվականին (իտալերեն՝ Regole generali d'architettura)։ Հեղինակի կենդանության օրոք լույս են տեսել միայն հինգ գիրք։ Դրանք նվիրված էին Սերլիոյի երկրաչափության, հեռանկարի, հռոմեական հնության, օրդերի տեսության և տաճարների նախագծման աշխատանքներին։ 6-րդ գրքում ներկայացված են տարբեր նախագծեր։ 8-րդ գիրքը շատ մասնագետներ չեն համարում տրակտատի մի մաս։ Պարզ չէ, թե ինչ անուն է նախատեսված Սերիլոյի ընդհանուր աշխատանքների համար, միգուցե՝ «Ճարտարապետության ընդհանուր կանոնները»։ Տարբեր կոմպենդացիաները հայտնի են որպես ճարտարապետության հինգ կամ յոթ գիրք՝ կախված դրանց բովանդակությունից։ Հաճախ դրանք  պարզապես անվանում են «Architettura Serlio», այլ հրատարակություններն անվանում են «Tutte l' Opere d'Architettura et Prospettiva» («Բոլոր  ճարտարապետության և հեռանկարներների արտադրությունները»)։ 1600 թվականին Վենետիկում և 1619 թվականին Բոլոնիայում լույս տեսավ Ս.Սերլիո և Վ. Սկամոցցի փորագրությունների և մեկնաբանությունների ընդարձակ հավաքածուն։ Տրակտատի ամբողջական հրատարակությունն իրականացվել է 1996-2001 թվականներին, երկհատոր անգլերեն թարգմանությամբ։
Սերլիոյի տրակտատը և նրա Ֆրանսիայի գործունեությունը ազդեցություն է ունեցել Եվրոպական և առաջին հերթին ֆրանսիական կլասիցիզմին, ինչպես նաև XVII դարի Բարոկկո մանյերիզմի ձևավորման վրա։ Սերլիոն հանդիսանում էր տրակտատի հեղինակ, որում նկարագրված էր իտալական տիպի փակ թատերական շենքի նախագծման և կառուցման փորձը։ Նա առաջին անգամ անտիկ ժամանակներից ի վեր պատվիրել է Եգիպտական Մեծ Սֆինքսը։ Նրա փաստաթղթերից երևում է, որ հայտնի է եղել որպես խաբեության ժանրի հիմնադիրներից մեկը։
Սեբաստիանո Սերլիոն կյանքի վերջին տարիները անցկացրել է Լիոնում, որտեղ էլ մահացել է, հավանաբար, 1554 թվականին։


== Ծանոթագրություններ ==
Բողնյաց

Բողնյաց (վրաց.՝ ახკერპისწყალი), Բողնյաց գետ, Բոլոտավրի, գետ Հայաստանի Լոռվա մարզում և Վրաստանում, Մաշավերի աջ օժաևդակը։ Սկիզբ է առնում Վիրահայոց լեռների՝ Գայլեդրունք լեռնանցքի հարավ-արևերյան կողմից և Վրաստանի տարածքում միանում մայր գետին։ Երկարությունը՝ 40 կմ, Հայաստանի տարածքում՝ 10 կմ։


== Ծանոթագրություններ ==
Գետավան (Արցախ)

Անվան այլ կիրառումների համար տե՛ս՝ Գետավան (այլ կիրառումներ)Գետավան, գյուղ Արցախի Մարտակերտի շրջանում` Թարթառ գետի ափին՝ 800 մետր բարձրության վրա, տարածքը՝ 60 հեկտար, բնակչությունը՝ 408 (1989 թ.)։ Գտնվում է հանրապետության հարավային հատվածում, Մարտակերտ շրջկենտրոնից՝  50 կմ հեռավորության վրա, իսկ մայրաքաղաք Ստեփանակերտից` 74 կմ հեռավորության վրա։


== Աշխարհագրություն ==
Գտնվում է Արցախի լեռնաշղթայի Հակառակաբերդի լեռնաճյուղերի հարավային անտառապատ լանջերի հարթավայրային մասում, Թարթառ, Պղտորագետ գետերի աջ գետահովտում։ 
Գետավան գյուղի հողային տարածությունը կազմում է 863,6 հա։ 
Գտնվում է ծովի մակերևույթից 800 մ բարձրության վրա։
Համայնքի տարածքում առկա է թվով 1 աղբյուր՝ «Թթու ջուր»։


== Գետավանը Արցախյան պատերազմում ==
1989 թ.-ին Գետավանում կազմավորվել է կամավորական 2 ջոկատ (հրամանատարներ՝ Ա. Սարգսյան, Հ. Թամրազյան), որոնք առանձին, իսկ 1992 թ.-ից Մարտակերտի պաշտպանական շրջանի կազմում մասնակցել են ԼՂՀ Մարտակերտի (Իմերեթ Քերավենդ, Աղդաբան, Սրխավենդ, Լենինավան, Մարաղա) ինքնապաշտպանական և ազատագրական մարտերին։ 1992 թ.-ի հուլիսին գյուղը գրավվել և ավերվել է, ազատագրվել 1993 թ.-ի փետրվարի 15-ին։ 1996 թ.-ից վերականգնվել է։ 


== Բնակչություն ==
Գյուղի բնակչության թիվը 2005 թվականի  մարդահամարի տվյակներով կազմել է 274 մարդ, իսկ  2010 թվականի տվյալներով կազմում է 303 մարդ։ 


== Կլիմա ==
Կլիման չոր մերձարևադարձային է, օդի տարեկան միջին ջերմաստիճանը  +10 աստիճան է։ Ամռանը տաք է, հուլիսի միջին ջերմաստիճանը հասնում է +22, առավելագույն ջերմաստիճանը հասնում է +40 աստիճանի։ Ձմռանը մեղմ ցուրտ է, հունվարի միջին ջերմաստիճանը -6 աստիճանից հասնում է -20 աստիճանի։


== Տնտեսություն ==
Գյուղում զբաղվել և զբաղվում են  անասնապահությամբ, հացահատիկային, բանջարաբոստանային, կերային կուլտուրաների մշկությամ, առևտրով։


== Հասարարակական կառույցներ ==
Գյուղում գործել և գործում են դպրոց, բուժկետ, առևտրի կետեր, փայտամշակման արտադրամաս, «Առաքել »Սպը շինարար կազմակերպությունը։


== Ծանոթագրություններ ==
Jingle Bells

Jingle Bells, ամբողջ աշխարհում հայտնի ծննդյան երգ, հայտնի նաև որպես «One Horse Open Sleigh»։ Երգը գրվել է Ջեյմս Լորդ Պիերպոնտի (1822—1893) կողմից և 1858 թվականի սեպտեմբերի 16-ին գրանցվել է «One Horse Open Sleigh» վերնագրով։ Օրիգինալ երաժշտությունը շատ է տարբերվում հայտնիից։ Երգը թարգմանվել է աշխարհի տարբեր լեզուներով։
Շատ է երգվել տարբեր կատարողների կողմից։ Հայտնի է դարձել 1940-ական թվականներին՝ Բինգ Կրոսբիի կատարմամբ։


== Երգի բառեր ==


== Ծանոթագրություններ ==
Շոմենիլ

Շոմենիլ (ֆր.՝ Chaumesnil), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 84 մարդ, բնակչության խտությունը` 7.59 մարդ/կմ²։ Բնակավայրը զբաղեցնում է 11.07 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից` 70 կմ հարավ, Տրուա քաղաքից` 40 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 56 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 9։ Ակտիվության ցուցանիշը կազմում է 83,9 %։ 47 աշխատունակ մարդկանցից աշխատել է 38 անձ (22 տղամարդ և 16 կին)։ Գործազուրկ են եղել 9 անձ (2 տղամարդ և 7 կին)։ 9 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==